আজি লোকসভাৰ দ্বিতীয় পৰ্যায়ৰ নিৰ্বাচনত অসমৰ পাঁচটা সমষ্টিত আবেলি তিনি বজালৈকে ভোটদানৰ হাৰ ৬০.৩৮ শতাংশ হৈছে। আবেলি পাঁচ বজালৈকে ভোটদান চলিবলগীয়া দ্বিতীয় পৰ্যায়ৰ নিৰ্বাচনত ভোটদানৰ হাৰ যথেষ্ট বৃদ্ধিৰ সম্ভাৱনা আছে।
আবেলি তিনি বজালৈকে কৰিমগঞ্জত ৬৩.৬৬ শতাংশ, শিলচৰত ৫৭.০৬ শতাংশ আৰু স্বায়ত্ত শাসিত জিলা সমষ্টিত ৬২.৭০ শতাংশ ভোটদান হৈছে।
আনহাতে, মঙলদৈ সমষ্টিত ৬২.৭৩ শতাংশ আৰু নগাঁওত ৫৬.৭৮ শতাংশ ভোটদান হৈছে।
ৰাতিপুৱা ৭ বজাৰ পৰা আৰম্ভ হোৱা ভোটদান আবেলি ৫বজাত আনুষ্ঠানিকভাৱে অন্ত পৰিব যদিও ভোটদান কেন্দ্ৰ চৌহদৰ ভিতৰত ভোটদানৰ বাবে অপেক্ষা কৰা ভোটাৰসকলে ভোটাধিকাৰ সাৱ্যস্ত কৰালৈকে ভোটদান প্ৰক্ৰিয়া অব্যাহত থাকিব।
অসমৰ পাঁচটা সমষ্টিত দ্বিতীয় পৰ্যায়ৰ লোকসভা নিৰ্বাচনত সৰ্বমুঠ ৫০ গৰাকী প্ৰাৰ্থীয়ে প্ৰতিদ্বন্দ্বিতা আগবঢ়াইছে। আজি অনুষ্ঠিত পাঁচটা সমষ্টিৰ ভোটগ্ৰহণ পুৱাৰে পৰা শান্তিপূৰ্ণভাৱে আৰম্ভ হয় আৰু বৰ্তমানলৈকে কোনো অপ্ৰীতিকৰ ঘটনাৰ খবৰ পোৱা হোৱা নাই।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
